Fjerde gang, 2014–15, seilte Verbraak som navigatør på danske «Team Vestas Wind». Under andre etappe gikk seilbåten på et rev ved øygruppen Cargados Carajos ved Mauritius i Indiahavet. Begge ror ble ødelagt, og båten lakk i akterstevnen, men ingen av mannskapet på ni var skadd. Hastigheten var omtrent 16 knop ved grunnstøtingen. Verbraak tok på seg skylden for grunnstøtingen. 23. januar 2015 kunngjorde Team Vestas at Verbraak ikke ville seile videre for laget.